Pútnický kostol

náhľad|Pútnická kaplnka na Živčákovej
Pútnický kostol je kostol, ktorý je pravidelným cieľom pútí, alebo kostol ktorý sa nachádza na ceste takej púte ako zastavenie, napr.  na svetoznámej svätojakubskej ceste (Camino de Santiago).

Pútnické kostoly často bývajú umiestnené pri hroboch svätcov, alebo uchovávajú portréty, ktorým sú prisudzované zázračné schopnosti alebo sväté ostatky, ktoré sa uchovávajú cirkvami na uctievanie. Tieto ostatky môžu zahŕňať kosti svätcov, knihy, či časti odevu, niekedy tiež úlomky Ježišovho kríža, časti tŕňovej koruny, klince, ktorými bol pribitý na kríž a ďalšie podobné predmety. Pútnické kostoly sa často stavali aj na miestach, kde sa udiali zázraky. Na území Slovenska je viac ako 150 pútnických miest.

 Najvýznamnejšie pútnické kostoly na Slovensku (baziliky minor) 
 Šaštín-Stráže: bazilika Sedembolestnej Panny Márie
 Levoča: Bazilika Navštívenia Panny Márie na Mariánskej hore
 Marianka: Bazilika Narodenia Panny Márie
 Levoča: Bazilika svätého Jakuba
 Staré Hory: Bazilika Navštívenia Panny Márie
 Nitra: Bazilika svätého Emeráma
 Kežmarok: Bazilika svätého Kríža
 Bardejov: Bazilika svätého Egídia
 Rajecká Lesná: Bazilika Narodenia Panny Márie
 Vranov nad Topľou: Bazilika Narodenia Panny Márie
 Trnava: Bazilika svätého Mikuláša
 Ľutina: Bazilika Zosnutia presvätej Bohorodičky
 Michalovce: Bazilika Zostúpenia Svätého Ducha

 Pútnické kostoly v Česku 
náhľad|Svätá Hora pri Příbrami
 Chlum Svaté Maří
 Družec: pútnický kostol Nanebovzatia Panny Márie
 Brno-Tuřany: pútnický kostol Zvestovania Panny Márie
 Příbram: Svatá Hora
 Olomouc - Svatý Kopeček: bazilika Navštívenia Panny Márie
 Dub nad Moravou: kostol očisťovania Panny Márie
 Hostýn: bazilika Nanebovzatia Panny Márie
 Velehrad: bazilika Nanebovzatia Panny Márie a svätého Cyrila a Metoda

 Pozri aj 
 Pútnické miesto
 Zoznam pútnických miest na Slovensku

 Iné projekty 

 Externé odkazy 
 Fotogaléria kostolov na Slovensku

 Zdroj 


 Pútnický
 Kostol